ಅಭ್ಯಾಸ ಮತ್ತು ಜೀವನ ವಿಧಾನದ ವಿಷಯ ಬಂದಾಗ 'ತಾನೊಬ್ಬ ಸ್ವೇಚ್ಛಾಚಾರಿ'ಎಂದು ಷರ್ಲಾಕ್‌ ಹೋಮ್ಸ್‌ ತನ್ನನ್ನು ತಾನು ಬಣ್ಣಿಸಿಕಜೊಂಡಿದ್ದಾನೆ.ವ್ಯಾಟ್ಸನ್‌ನ ಪ್ರಕಾರ, ಷರ್ಲಾಕ್‌ ಹೋಮ್ಸ್‌ ಸಮಕಾಲೀನ ಮಟ್ಟದ ಒಪ್ಪಓರಣ, ಸುವ್ಯವಸ್ಥೆಗಳತ್ತ ಗಮನ ಹರಿಸದ ಒಬ್ಬ ವಿಲಕ್ಷಣ ವ್ಯಕ್ತಿ. ಆರಂಭಿಕ ಕಥೆಯೊಂದರಲ್ಲಿ, ವ್ಯಾಟ್ಸನ್‌ ಷರ್ಲಾಕ್‌ ಹೋಮ್ಸ್‌ನನ್ನು ಹೀಗೆ ವಿವರಿಸುತ್ತಾನೆ:

ಇತರರಿಗೆ ಅಸ್ತವ್ಯಸ್ತವಾಗಿ ಕಂಡುಬರುವುದು, ಷರ್ಲಾಕ್‌ ಹೋಮ್ಸ್‌ಗೆ ಉಪಯುಕ್ತ ಮಾಹಿತಿಯ ಭಂಡಾರ.ಕಥೆಗಳುದ್ದಕ್ಕೂ, ಷರ್ಲಾಕ್‌ ಹೋಮ್ಸ್‌ ತಾನು ತನಿಖೆಗಾಗಿ ಸಂಗ್ರಹಿಸಿದ್ದ ಅಸ್ತವ್ಯಸ್ತ ಸ್ಥಿತಿಯಲ್ಲಿರುವ (ಸಾಕ್ಷ್ಯಾಧಾರ) ಪತ್ರ-ವಸ್ತುಗಳ ಗೊಂದಲದ ಗೂಡಲ್ಲಿ ಹೊಕ್ಕು ತನಗೆ ಬೇಕಿದ್ದ ಪತ್ರವನ್ನಾಗಲಿ ಅಥವಾ ವಸ್ತುವನ್ನಾಗಲಿ ಹೊರತೆಗೆಯುವನಂತೆ.

ತದ್ವಿರುದ್ಧವಾಗಿ, ತನ್ನ ವೈಯಕ್ತಿಕ ನೈರ್ಮಲ್ಯದ ವಿಚಾರಕ್ಕೆ ಬಂದಾಗ, ಹೋಮ್ಸ್‌ ಬಹಳಷ್ಟು ಕಾಳಜಿ ವಹಿಸುವನೆಂದು "ದಿ ಹೌಂಡ್‌ ಆಫ್‌ ದಿ ಬ್ಯಾಸ್ಕರ್ವಿಲ್ಸ್‌" ಕಥೆಯಲ್ಲಿ ಉಲ್ಲೇಖಿಸಲಾಗಿದೆ. ಇದು ತೀವ್ರ ಮಟ್ಟದಲ್ಲಿ ಪ್ರಾಯೋಗಿಕವಾಗಿರುವ ತನ್ನ ವೃತ್ತಿಯಲ್ಲಿ ಯಾವುದೇ ರೀತಿಯಲ್ಲಿ ಅಡ್ಡಿಪಡಿಸದು. ಹೋಮ್ಸ್‌ನ ಮೊದಲ ಕಥೆಯಾದ "ಅ ಸ್ಟಡಿ ಇನ್‌ ಸ್ಕಾರ್ಲೆಟ್‌"ನಲ್ಲಿ ಆತನ ಕೈಗಳು ಆಮ್ಲ ಕಲೆಗಳಿಂದ ಬಣ್ಣಗೆಟ್ಟಿದ್ದವು.ನಂತರ ರಾಸಾಯನಿಕ ಪ್ರಯೋಗಗಳನ್ನು ನಡೆಸಲು ಹೋಮ್ಸ್‌ ತನ್ನ ರಕ್ತದ ಕೆಲ ತೊಟ್ಟುಗಳನ್ನೇ ಬಳಸುತ್ತಾನೆ.

ಷರ್ಲಾಕ್‌ ಹೋಮ್ಸ್‌ನ ಬೇಕಾಬಿಟ್ಟಿ ಆಹಾರ ಸೇವನೆಯನ್ನು ವ್ಯಾಟ್ಸನ್‌ ಆಗಾಗ್ಗೆ ದಾಖಲಿಸಿಕೊಳ್ಳುತ್ತಾನೆ. ಗಾಢವಾದ ಬೌದ್ಧಿಕ ಚಟುವಟಿಕೆಗಳ ಸಮಯಗಳಲ್ಲಿ ಪತ್ತೇದಾರಿಯು ಹಸಿವಿನಿಂದಿದ್ದದ್ದುಂಟು. ಉದಾಹರಣೆಗೆ, "ದಿ ಅಡ್ವೆಂಚರ್‌ ಆಫ್‌ ದಿ ನಾರ್ವುಡ್‌ ಬಿಲ್ಡರ್" ಕಥೆಯಲ್ಲಿ, ವ್ಯಾಟ್ಸನ್‌ನ ಪ್ರಕಾರ:

ಷರ್ಲಾಕ್‌ ಹೋಮ್ಸ್‌ ಪದೇಪದೇ ಪೈಪ್‌ ಅಥವಾ ಕೆಲವೊಮ್ಮೆ ಸಿಗರೆಟ್‌ ಮತ್ತು ಸಿಗಾರ್‌ ಬಳಸುವ ಅಭ್ಯಾಸವನ್ನು ಈತನ ಜೀವನ ಶೈಲಿಯ ನಿರೂಪಕನು ದಃಶ್ಚಟವೆಂದು ಪರಿಗಣಿಸುವುದಿಲ್ಲ. ಇದಲ್ಲದೆ, ನೈತಿಕವಾಗಿ ಸಮರ್ಥಿಸಬಹುದಾದ ಸಂದರ್ಭದಲ್ಲಿ, ತನ್ನ ಕಕ್ಷಿಗಾರನ ಹಿತ ರಕ್ಷಣೆಗಾಗಿ ಸತ್ಯ ತಿರುಚುವ,ನಿಯಮಗಳನ್ನು ಉಲ್ಲಂಘಿಸುವ ಹೋಮ್ಸ್‌ನ ಸ್ವಭಾವವನ್ನು (ಉದಾ: ಪೊಲೀಸರಿಗೆ ಸುಳ್ಳು ಹೇಳುವುದು, ಸಾಕ್ಷ್ಯಗಳನ್ನು ಅವಿತಿಡುವುದು, ಅಥವಾ ಮನೆಗಳೊಳಗೆ ನುಗ್ಗುವುದು) ವ್ಯಾಟ್ಸನ್‌ ಖಂಡಿಸುವುದಿಲ್ಲ.

ರಾಷ್ಟ್ರದ ಭದ್ರತೆಯ ವಿಚಾರಗಳಲ್ಲಿ, ಷರ್ಲಾಕ್‌ ಹೋಮ್ಸ್‌ ಸರ್ಕಾರದ ಪರವಾಗಿ ಕಾರ್ಯ ನಿರ್ವಹಿಸುವ ದೇಶಭಕ್ತನಾಗಿ ಹಲವಾರು ಕಥೆಗಳಲ್ಲಿ ಬಿಂಬಿತನಾದ್ದಾನೆ.[20] ಮೊದಲನೆಯ ವಿಶ್ವ ಯುದ್ಧದ ಆರಂಭಕಾಲದಲ್ಲಿ ಹೆಣೆಯಲಾದ "ಹಿಸ್‌ ಲಾಸ್ಟ್ ಬೋ" ಕಥೆಯಲ್ಲಿ ಆತನು ಪ್ರತಿಬೇಹುಗಾರಿಕೆ ಕಾರ್ಯವನ್ನು ನಡೆಸುತ್ತಾನೆ. ಗುಂಡು ಹಾರಿಸುವ ಅಭ್ಯಾಸ ನಡೆಸುವ ಸಮಯ, ಈ ಪತ್ತೆದಾರಿಯು ತನ್ನ ಬೇಕರ್‌ ಸ್ಟ್ರೀಟ್‌ ವಸತಿಗೃಹದ ಗೋಡೆಯತ್ತ ಗುಂಡು ಹಾರಿಸಿ, ಗುಂಡುಗಳ ಬೊಕ್ಕೆಗಳ ಮೂಲಕ "VR" ("ವಿಕ್ಟೊರಿಯಾ ರೆಜಿನಾ" )ಎಂಬ ಆರಂಭಾಕ್ಷರಗಳ ಗುರುತನ್ನು ಮಾಡಿದ್ದ.

ಅಹಂ ಭಾವನೆಯನ್ನುಳ್ಳ ಈತ ಕೆಲವೊಮ್ಮೆ ಮುಂಗೋಪಿಯೂ ಹೌದು.ತನ್ನ ಅತ್ಯುತ್ತಮ ನಿರ್ಣಯಗಳಿಂದ ಪೊಲೀಸರನ್ನು ಬೆರಗಾಗಿಸುತ್ತಾನೆ.ಇದರಿಂದ ಮಜಾ ಪಡೆಯುತ್ತಾನೆ. ಇಷ್ಟಾಗಿಯೂ ಆತ ಖ್ಯಾತಿಗಾಗಿ ಹಂಬಲಿಸಲಿಲ್ಲ. ಕೆಲಸ ಮಾಡುವುದು ತಾನಾದರೂ ಸಾರ್ವಜನಿಕ ಪ್ರಶಂಸೆಯನ್ನು ಪಡೆಯಲು ಪೊಲೀಸರಿಗೆ ಅನುವು ಮಾಡಿ ತೃಪ್ತಿಪಟ್ಟುಕೊಳ್ಳುವ ಗುಣ ಈತನದು. ಷರ್ಲಾಕ್‌ ಹೋಮ್ಸ್‌ನ ಪಾತ್ರವು ತನಿಖೆಯ ಪ್ರಕರಣಗಳಲ್ಲಿ ಸುಸ್ಪಷ್ಟವಾಗಿ ಗೋಚರಿಸುತ್ತದೆ ಎನ್ನುವ ಸಂದರ್ಭದಲ್ಲೇ ವ್ಯಾಟ್ಸನ್‌ ತನ್ನ ಕಥೆಗಳನ್ನು ಪ್ರಕಟಿಸುತ್ತಾನೆ.

ವರ್ತನೆಯಲ್ಲಿ ಹೋಮ್ಸ್‌ ನಿರುದ್ವಿಗ್ನ ಹಾಗೂ ನಿರ್ಲಿಪ್ತ. ಸಾಹಸದ ಸನ್ನಿವೇಶಗಳಲ್ಲಿ, ಷರ್ಲಾಕ್‌ ಗಮನಾರ್ಹವಾದ ಆವೇಶ ಉದ್ವೇಗಳಿಂದ ಮಿಂಚುತ್ತಾನೆ. ತೋರಿಕೆಯ ಕಲೆ ಈತನಿಗೆ ಕರಗತ. ತಪ್ಪಿತಸ್ಥರನ್ನು ಹಿಡಿಯಲು ಸುದೀರ್ಘ ಯೋಜನೆಗಳನ್ನು ರೂಪಿಸುತ್ತಾನೆ.ಅನೇಕ ಸಲ ವ್ಯಾಟ್ಸನ್‌ ಅಥವಾ ಸ್ಕಾಟ್ಲೆಂಡ್‌ ಯಾರ್ಡ್‌ ಇನ್ಸ್ಪೆಕ್ಟರ್ಗಳನ್ನು ಮೆಚ್ಚಿಸಲೆಂದೇ ಇಂಥ ಯೋಜನೆಗಳಿಗೆ ಕೈ ಹಾಕುತ್ತಾನೆ.

ಆಕರಗಳು
ಹವ್ಯಾಸ ಮತ್ತು ವ್ಯಕ್ತಿತ್ವ
ಇದನ್ನೂ ನೋಡಿ
ಪರಂಪರೆ